Държавен вестник, бр. 64, 2010 г., стр. 61

БРОЙ  64	
Д Ъ Р Ж А В Е Н  В Е С Т Н И К 	
СТР.  61  
за материали, стая за апаратурата, стая за под­
готовка и склад за реактивите. Съхранението на 
реактивите следва да бъде под строг контрол на 
преподавателя, а условията и редът за достъп до 
тях да се регламентират със заповед на директора 
на обучаващата институция.
5.2.1. Учебна лаборатория по неорганична 
химия/органична химия.
Лабораторията е предназначена за провеждане 
на упражнения по неорганична и по органична 
химия. Оборудването включва: компютри, демон­
страционна маса, светеща периодична система, 
дестилатор, сушилни, електрически котлони, 
предпазни мрежи, пещи за накаляване, камина, 
водни, пясъчни и маслени бани, вани, филтри, 
центрофуги, технически и аналитични везни, 
pH-метри, статив с комплект от реактиви, лабо­
раторни съдове, макети, модели и схеми, прибори 
и пособия и др.
5.2.2. Учебна лаборатория по аналитична химия 
и инструментални методи.
Лабораторията е предназначена за провеждане 
на упражнения по аналитична химия и инструмен­
тални методи. Оборудването включва: компютри, 
демонстрационна маса, дестилатор, сушилни, 
пещи, камина, водни, пясъчни и маслени бани, 
центрофуги, технически и аналитични везни, 
pH-метри, полярограф, уред за електротегловен 
анализ, фотометри, спектрофотометри, рефрак­
тометри, хроматограф, апарат на Орса, статив 
с комплект от реактиви за качествен анализ, 
лабораторни съдове, прибори и пособия и др.
6. Изисквания към обучаващите
Професионалната подготовка по професията 
„Химик-технолог“ се извършва от лица с обра­
зователно-квалификационна степен „магистър“, 
„бакалавър“ по специалности от професионално 
направление „Химически науки“ от област на 
висше образование „Природни науки, математика 
и информатика“ и по специалности от професи­
онално направление „Химични технологии“ от 
област на висше образование „Технически науки“ 
от Класификатора на областите на висше образо­
вание и професионалните направления (ДВ, бр. 64 
от 2002 г.) и съответстващи на учебните предмети 
(модули) от професионалната подготовка.
С цел максимално използване на информаци­
онните технологии в учебния процес е желателно 
обучаващите да притежават знания и умения за 
работа с компютър и специализирани софтуерни 
продукти.
Препоръчително е на всеки три години обу­
чаващите да преминават курс за актуализиране 
на знанията им в областта на:
– техника, технология, технологичен контрол 
и опазване на околната среда, отнасящи се до 
спецификата на професията и специалността;
– формиране на ключови компетентности 
и личностни качества, необходими за успешно 
упражняване на професията;
– професионално консултиране, ориентиране 
и насочване на учащите – младежи и възраст­
ни, относно възможностите за продължаващо 
професионално обучение и кариерно развитие в 
избраната професионална област.
5525
КОМИСИЯ ЗА РЕГУЛИРАНЕ 
НА СЪОБЩЕНИЯТА
НАРЕДБА № 1
от 22 юли 2010 г.
за правилата за разпределение и процедури­
те по първично и вторично предоставяне за 
ползване, резервиране и отнемане на номера, 
адреси и имена
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят правилата 
за разпределение и процедурите по първично и 
вторично предоставяне за ползване, резервиране 
и отнемане на номера, адреси и имена.
Чл. 2. Комисията за регулиране на съоб­
щенията (комисията) предоставя за ползване, 
резервира и отнема номера, адреси и имена на 
предприятията, които осъществяват електронни 
съобщения съобразно Закона за електронните 
съобщения (ЗЕС) и правилата и процедурите 
по тази наредба.
Чл. 3. Разрешения за ползване на индиви­
дуално определен ограничен ресурс – номера 
се издават на предприятия, които осъществяват 
електронни съобщения чрез:
1. електронни съобщителни мрежи за пре­
доставяне на обществени телефонни услуги;
2. електронни съобщителни мрежи за предос­
тавяне на обществени електронни съобщителни 
услуги, достъпът до които се реализира посред­
ством номера от Националния номерационен 
план (ННП).
Г л а в а  в т о р а
НАЦИОНАЛЕН НОМЕРАЦИОНЕН ПЛАН
Раздел I
Общи положения
Чл. 4. Националният номерационен план се 
изготвя от комисията съобразно изискванията 
на чл. 133 ЗЕС.
Чл. 5. Националният номерационен план 
включва информация за:
1. националните кодове за направление; 
2. предназначение на кодовете по т. 1;
3. дължина на кодовете и дължина на на­
ционално значимите номера.
Чл. 6. С разпределението на номерата в 
ННП се цели осигуряването на ресурс за всички 
обществени електронни съобщителни услуги.
Раздел II
Структура и формат на номерата от Нацио­
налния номерационен план
Чл. 7. Международният номер за Република 
България е с дължина не повече от: